Resultatmål for beredskabs­planlægning og krisestyringskapacitet (skabelon)



# 1. Formål

[Indsæt organisationens navn] har ansvaret for at opretholde en række samfundsvigtige funktioner både i hverdagen, og når ekstraordinære hændelser truer den fortsatte drift. For at understøtte varetagelsen at dette ansvar bedst muligt, fastlægges der resultatmål for [organisationens] arbejde med beredskabs­planlægning og krisestyringskapacitet. Målopfyldelse skal bidrage til at sikre en tværgående, helhedsorienteret og strategisk forankret tilgang til arbejdet.

# 2. Ramme

Resultatmålene skal ses i sammenhæng med [indsæt relevante titler på øvrige styringsdokumenter som fx organisationens overordnede resultatkontrakt, virksomhedsplan eller lignende].

# 3. Gyldighed

Resultatmålene gælder for [indsæt navne på centrale og decentrale enheder, hvis relevant].

Resultatmålene træder i kraft [indsæt dato] og forudsættes at omfatte perioden frem til [indsæt dato]. Resultatmålene gælder således for [indsæt kvartaler, år eller flerårig periode].

Genforhandling eller justering af resultatmålene kan finde sted såfremt de forudsætninger, der ligger til grund for [organisationens] opfyldelse af de opstillede mål, ændres væsentligt, og når [indsæt parterne, fx departement og styrelse, direktion og fagkontorer] er enige herom.

# 4. Afrapportering

Status for målopfyldelsen afrapporteres til [indsæt relevante enhed eller myndighed samt eventuelle intervaller for afrapporteringen]. Afrapporteringen skal omfatte en vurdering af den konkrete målopfyldelse for de enkelte resultatmål opgjort i oversigtsform i henholdsvis opfyldt/ikke opfyldt og eventuelt procentvis opfyldelsesgrad suppleret med uddybende bemærkninger.

# 5. Resultatmål for [indsæt målområde]

|  |
| --- |
| **Resultatmål nr. X:** [Indsæt kort beskrivelse]Vægtning i kontrakten: [X pct.] |
| Baggrund: |
| Hensigt:  |
| Målopfyldelse:  |
| [X pct.] |  |
| [X pct.] |  |
| [X pct.] |  |

(Et udfyldt eksempel følger på næste side.)

**Eksempel: Resultatmål vedrørende en generel beredskabsplan**

|  |
| --- |
| **Resultatmål nr. X:** [Organisationen] skal udarbejde/ajourføre en generel beredskabs­plan. Planen skal omfatte en beskrivelse af en krisestyringsorganisation, og udpege de funktioner og enheder, som anses for centrale i arbejdet med beredskabsplanlægning og krisestyring.Vægtning i kontrakten: [X pct.] |
| Baggrund: Den 1. juni 2014 trådte beredskabslovens nr. 514 af 26. maj 2014 i kraft. I loven præciseres ministeriernes planlægningsforpligtelse i § 24, hvorefter de enkelte ministre hver inden for deres område skal planlægge for opretholdelse og videreførelse af samfundets funktioner i tilfælde af større ulykker og katastrofer, herunder udarbejde beredskabsplaner. Planerne skal revideres i det omfang, udviklingen gør dette nødvendigt, dog mindst én gang hvert fjerde år. Planerne og revisioner heraf skal sendes til Beredskabsstyrelsen til orientering. Det påhviler således den enkelte minister at gennemføre en samlet beredskabsplanlægning på sit (eller sine) relevante ministerområder. De enkelte ministre skal udpege relevante underliggende myndigheder m.fl., der skal foretage en selvstændig beredskabsplanlægning. Det forudsættes, at departementet selv varetager arbejdet med at udarbejde egen beredskabsplan. |
| Hensigt: Planen skal leve op til god praksis for beredskabsplaner (handlingsorienterede, overskuelige, ajourførte og realistiske), jf. Beredskabsstyrelsens ’Vejledning til statslige myndigheder om beredskabsplanlægning’. Planen skal bidrage til grundlaget for, at [organisationen] kan: * Varetage krisestyring inden for eget ansvarsområde
* Bistå andre ved ekstraordinære hændelser
* Indgå i tværgående krisestyringsfora
 |
| Målopfyldelse: |
| [pct.] | Det er fastlagt, hvilken enhed, der har ansvaret for at koordinere arbejdet med og revisioner af beredskabsplanen. |
| [pct.] | Der er nedsat en arbejdsgruppe med medlemmer fra relevante fagkontorer og det strategiske ledelsesniveau, som skal bidrage til udarbejdelse/ajourføring af planen. |
| [pct.] | I planen er der defineret en krisestyringsorganisation, der kan anvendes som fast fysisk ramme med kendte roller og procedurer, når en hændelse kræver krisestyring.  |
| [pct.] | Der er gennemført uddannelse for relevante chefer og nøglemedarbejdere med henblik på kendskab til krisestyring og indblik i krisestyringsorganisationens virke. |
| [pct.] | Der er gennemført en dilemmaøvelse for medlemmer af krisestyringsorganisationen. |
| [pct.] | Der er fastlagt en proces for erfaringsopsamling og implementering af læringspunkter efter hændelser og øvelser, hvor beredskabsplanen har været aktiveret. |
| [pct.] | Udkast til/revision af den generelle beredskabsplan er forelagt direktionen og godkendt inden fristen i beredskabslovens § 24 for indsendelse til Beredskabsstyrelsen. |